stanford-oval/wikipedia huggingface dataset:
אביעזרי זליג אוירבך
ביוגרפיה

נולד בדרמשטאדט ללאה ולרב צבי בנימין אוירבך, למד תורה מפי אביו ורכש השכלה כללית בגימנסיה המקומית בדרמשטאדט ובפרנקפורט. בהיותו בר מצווה, באופן חריג, העניק לו דודו תואר "חבר". אחרי בחינת הבגרות למד פילוסופיה ושפות שמיות באוניברסיטת מינכן ובאוניברסיטת ברלין. בעת שהותו בברלין למד בבית המדרש הישן שברחוב היידרויטר ונעשה מקורבו של הרב מיכאל זקש.
בשנת ה'תרכ"ג (1863), תכנן לנסוע לפריז כדי ללמוד אצל המזרחן שלמה מונק, אך נענה לבקשת אביו להשתתף בצוות המייסד של בית ספר תיכון חרדי בפיורדא. הוא שימש כמנהל בית הספר. הקהילה בפיורדא הייתה רובה ככולה רפורמית ובית הספר נפתח עם מספר תלמידים מצומצם שהגיע בשיאו לכמאה וחמישים תלמידים. בשנת ה'תרכ"ז (1867), נישא לרוזה (רייזכא) בת יוסף הירש, בת למשפחת הירש האמידה. בלילות השלים את לימודי הרבנות לבקשת אביו, ולאור סירובו של אביו לסמוך אותו בעצמו לרבנות הוא נסמך לרבנות בידי הרב יצחק אלחנן ספקטור מקובנה.
עם פטירת אביו בשנת ה'תרל"ב (1872), נקרא למלא את מקומו כרבה הראשי של הלברשטאדט. בהלברשטאדט ניהל לצד תפקידיו הרבניים גם את בית הספר המקומי, וסביבו התרכזו בבית המדרש המקומי, צעירים רבים שבחרו לעסוק בתורה. מלבד לתלמידי הישיבה, נהג גם להעביר שיעורים קבועים גם לכל בני הקהילה, בין השאר בספר חובות הלבבות. מעמדו בקרב רבני האורתודוקסיה הגרמנית היה חשוב ורבים הריצו אליו שאלות בהלכה. הוא תמך ברב עזריאל הילדסהיימר בעת פתיחת בית המדרש לרבנים בברלין ואף נמנה עם חברי הנהלת המוסד. עם זאת, כשהוצע לו לעמוד בראשות המוסד כשחלה הרב הילדסהיימר, דחה את ההצעה.
בשנת ה'תרנ"ז (1896), הוחלט להרחיב את "איגוד הרבנים הכללי בגרמניה" (Allgemeiner Rabbiner-Verband in Deutschland), שעד אז כלל רבנים ליברלים בלבד, כדי שיכלול גם את רבנים מן האורתודוקסיה הגרמנית, וכך יוכל להוות חזית מאוחדת נגד האנטישמיות המתגברת. בין הרבנים האורתודוקסים שהובילו את ההצטרפות לארגון היו הרב אוירבך והרב הילדסהיימר. הרב אוירבך, יחד עם רבי מרדכי הורוויץ מהקהילה הכללית בפפד"מ, מונה כנציג האורתודוקסים בוועד המנהל של הארגון. במקביל, הקימו הרבנים האורתודוקסים שהצטרפו לארגון הכללי גם ארגון נפרד בשם "התאחדות הרבנים נאמני התורה והמסורת בגרמניה" (Vereinigung traditionell-gesetzestreuer Rabbiner). ארגון זה כלל גם רבנים שסירבו להצטרף בעצמם לארגון הכללי, אך מאידך לא פסלו שיתוף פעולה עם הרבנים שהצטרפו אליו. הרב אוירבך מונה ליו"ר ועד ההלכה של הארגון החדש.
הוא התנגד לציונות החילונית וראה בה פן של תהליכי החילון הכלליים, וכחלק מהנהלת איגוד הרבנים הכללי היה אחד מרבני המחאה. למרות זאת, היה פעיל למען היישוב היהודי בארץ ישראל, נמנה עם גבאי פקוא"ם ויזם פעולות צדקה אחרות עבור עניי ארץ ישראל. בנו משה אף עלה לארץ ישראל בראשית המאה העשרים והיה פעיל בהקמת החינוך הדתי המודרני במושבות בארץ ישראל. בעלייה החמישית עלה ארצה גם בנו צבי בנימין, כמו גם ארבע מבנותיו.
הרב אוירבך נפטר לאחר מחלה בט' בתשרי, ערב יום הכיפורים ה'תרס"ב, 22 בספטמבר 1901. בנו הרב יצחק אוירבך מילא את מקומו כרבה של הלברשטאט. נכדו פיליפ אוארבך היה פוליטיקאי בווארי לאחר מלחמת העולם השנייה.
בשנת תשנ"א הוציאו צאצאיו מכתב יד את הספר אבי הנחל הכולל חידושים שלו על מסכתות פסחים, ראש השנה, יומא וסוכה.
לקריאה נוספת

משה אוירבך, "הרב ד"ר אביעזרי זליג אוירבך", בתוך: יוסף הירש, ר' בנימין הירש ז"ל: רשומות ופרקי זכרונות לקורות בית הירש ואויערבך, ירושלים תש"ח
הערות שוליים

↑  בת אחרת של יוסף הירש נישאה לרבי עזריאל הילדסהיימר.
↑  פל"י, מכתבי־סופרים, הלבנון, 29 בנובמבר 1878.
↑  הרב הילדסהיימר, שכבר היה זקן, לא השתתף בארגון באופן פעיל, והרב שלמה זלמן ברויאר מפרנקפורט, ממתנגדי ההצטרפות לאיגוד, טען ששמו צורף לארגון מבלי רשותו.
↑  יעקב צור, "האורתודוקסיה היהודית בגרמניה ויחסה אל הציונות", בתוך: שמואל אלמוג, יהודה ריינהרץ ואניטה שפירא (עורכים), ציונות ודת, מרכז זלמן שזר, ירושלים תשנ"ד, עמ' 128–129.
↑  נתן רפאל אויערבך, שומרי משמרת הקודש, ירושלים תש"ע, חלק שני, עמ' 444–445, באתר אוצר החכמה.
↑  ישראל אידלמן, ד"ר צבי בנימין אויערבך ז"ל: שבעה למותו, שערים, 14 ביולי 1952, עמ' 3.
| --- | --- |
בקרת זהויות :  NLI: 987007257896305171  GND: 1289293651  ISNI: 0000 0000 6697 2508  LCCN: nr2001017937  VIAF: 7316723   WorldCat (עם VIAF): 7316723
אלי הוכנברג

| --- | --- |

 לידה:  1 באפריל 1992 (בת 32) הרצליה, ישראל 
 מדינה:  ישראל ישראל
 השכלה:  אוניברסיטת רייכמן 
 עיסוק:  עיתונאית
 מעסיק:  i24NEWS
 סוג כתב:  כתבת מדינית, פוליטית וכנסת
 
אלי הוכנברג (נולדה ב-1 באפריל 1992) היא עיתונאית ישראלית, מגישת מהדורת חמש והמהדורה המוקדמת בסופי השבוע בערוץ i24NEWS. הוכנברג שימשה כמגישה בכירה וכתבת דיפלומטית  בערוץ החדשות הבינלאומי i24NEWS בשפה האנגלית. בעבר שימשה כתבת פלילים ועורכת חדשות בגלי צה"ל. מרצה מן החוץ בבית הספר הבינלאומי באוניברסיטת רייכמן.
קריירה עיתונאית

הוכנברג נולדה וגדלה בהרצליה שם היא מתגוררת עד היום. כשהייתה בת 10 הגישה את תוכנית החדשות לילדים "חמש וחצי" לצד אברי גלעד ואלי אילדיס בערוץ הילדים. היא סיימה בהצטיינות את לימודי התיכון במגמת הקולנוע בתיכון הארצי לאומנויות "תלמה ילין" וסרט הגמר הדוקומנטרי שלה זכה בפרסים בפסטיבלים. שימשה כיו"ר מועצת התלמידים של מחוז תל אביב ודוברת מועצת התלמידים הארצית.
את שירותה הצבאי בין השנים 2010–2013 עשתה בתחנת הרדיו הצבאית גלי צה"ל במחלקת האקטואליה שם שימשה בין היתר ככתבת פלילים ועורכת חדשות.
מיד לאחר שחרורה, ועם הקמת הערוץ, הצטרפה לערוץ החדשות הבינלאומי i24NEWS שם החלה דרכה ככתבת במהדורה המרכזית. זמן קצר לאחר מכן מונתה לכתבת הדיפלומטית של הערוץ וסיקרה, בין היתר, את שיחות הגרעין בין איראן והמעצמות, התלוותה לנסיעות ראש הממשלה בחו"לוהעבירה שידורים חיים מרחבי העולם. כחלק מתפקידה, הובילה את סיקור מערכות הבחירות הרבות בישראל וכן סיקרה מהשטח את אירועי ההסלמה ברצועת עזה, בגבול הצפון, במזרח ירושלים וביהודה ושומרון.
בנוסף לתפקידה ככתבת המדינית והפוליטית הבכירה, החל משנת 2021, הגישה את רצועת הפריים טיים GLOBAL EYE, והובילה משדרים ותוכניות בערוץ.
עם היווסדו של הערוץ הרביעי ברשת, i24NEWS בעברית, הוכנברג נבחרה להוביל את מהדורת חמש היומית ומגישה את המהדורה המוקדמת בימי שישי ושבת.
השכלה

הוכנברג היא בוגרת תואר ראשון בממשל דיפלומטיה ואסטרטגיה, ותואר שני בלוחמה בטרור וביטחון לאומי בבית הספר הבינלאומי באוניברסיטת רייכמן.
בוגרת תוכנית ההכשרה המובילה של מחלקת המדינה האמריקאית למנהיגות (IVLP).
כיום, מלמדת בבית הספר הבינלאומי לתקשורת באוניברסיטת רייכמן כמרצה מן החוץ.
הערות שוליים

↑  דב גיל-הר‏, עיתונאית ישראלית בווינה: עיתונאים מאיראן מחייכים אלינו במסדרונות, באתר וואלה, 13 ביולי 2015
↑  אמילי גרינצווייג‏, טופס טיולים, באתר וואלה, 29 במאי 2011
↑  אלי הוכנברג, כתבת גלי צה"ל, באתר nrg
↑  מאבק הדיור הציבורי, באתר מאבק הדיור הציבורי
↑  tipid1, החל מהיום: יוקם מאהל מחסה לפליטים בת"א, באתר הבלוג שלי אקטואליה וחדשות, ‏2012-02-20
↑  פורום: בחדרי חרדים - מסקנות ועדת קדמי: להפחית מכס מיבוא מוצרים טריים – בחדרי חרדים, באתר www.bhol.co.il
↑  אלכסנדר כץ, עניין של טיימינג: גל"צ מיהרו להתהדר בחשיפה על התערבות זרה לטובת נתניהו, באתר אייס, 2 בפברואר 2015
↑  אלכסנדר כץ, עניין של טיימינג: גל"צ מיהרו להתהדר בחשיפה על התערבות זרה לטובת נתניהו, באתר ביזפורטל, 2 בפברואר 2015
↑  "Netanyahu said he had an important announcement to make. Instead, he denounced investigations against him". Washington Post (באנגלית אמריקאית). ISSN 0190-8286. נבדק ב-2021-12-29.
↑  ~ Meir Javedanfar, Elie Hochenberg, The Iran-Israel Observer (באנגלית)
↑  דברים שרואים מוושינגטון עם אלי הוכנברג, יום שלישי, 28 בינואר, 2020 | 102FM, באתר 102fm.co.il
↑  מאת לי פלר, כתבות שטח קשת ערוץ 2, ערוץ 10, גל"צ ו-i24News ושדריות קווים נשים מבצע צוק איתן בעזה, באתר מגזין את, ‏2014-08-07
↑  Australia Mulls Moving Embassy, COLlive, ‏2018-10-16 (באנגלית אמריקאית)
↑  How will Capitol Hill riots affect Israeli elections?, Israel National News (באנגלית)
↑  Yair Lapid in an interview with Channel I24 - Interviewer: Ellie Hochenberg, נבדק ב-2021-12-29
↑  Ellie Hochenberg brings Tuesday night's latest on the potential elections, I24NEWS (באנגלית)
↑  אריה יואלי, ‏צפו: עימותים אלימים בנצרת לקראת הגעת נתניהו, באתר "סרוגים", 13 בינואר 2021
↑  i24 panel – Daniel Campos & Ellie Hochenberg showcasing the platform, נבדק ב-2021-12-29
אאומונד (אאותאוד)

| --- | --- |

 מדינה:  אאותאוד אֵאוֹתֵאוֹד רוהן רוֹהָן
 השתייכות:  אאותאוד אֵאוֹתֵאוֹד
 דרגה:  שר הצבא
 תפקידים בשירות
 פיקוד על הקרב בשדה הקֶלֶבְּרַנְט
בלגנדריום של טולקין, אֵאוֹמוּנְד (באנגלית: Éomund) היה שר הצבא של האֵאוֹתֵאוֹד תחת שלטונו של אֵאוֹרְל "הצעיר".
אטימולוגיה

השם "אֵאוֹמוּנְד" הוא חיבור של שתי המילים: האחת היא "אֵאוֹ" (סוס); והשנייה היא "מוּנְד" (מגן), מה שאומר שמשמעותן של שתי המילים היא "מגן הסוסים".
ביוגרפיה

אֵאוֹמוּנְד נולד בארץ האֵאוֹתֵאוֹד להורים שאינם ידועים. הוא מונה לשר הצבא של האֵאוֹתֵאוֹד. בשנת 2510 לעידן השלישי, כשהבַּלְכוֹת תקפו את גוֹנְדוֹר, הוא יצא לקרב יחד עם 7,000 פרשים וכמה מאות קשתים רכובים. הם נחלו ניצחון מוחץ, וממלכת רוֹהָן הוקמה. הוא היה אחד הנוכחים במעמד שבועת קִירִיוֹן ואֵאוֹרְל, והיה אחד האנשים שקבעו את תחומה של ממלכת רוֹהָן.
ביאורים

↑  במובן של אדם המגן על משהו, לא במובן של החפץ.
הערות שוליים

↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1131
1 2 3  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1130
1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1051
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 331
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1026
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 338
טריטוריה מאורגנת מאוגדת

התפתחות טריטוריאלית של ארצות הברית
מפת הטריטוריות, 1856. הטריטוריות בירוק.
טריטוריה מאורגנת מאוגדת (באנגלית: Organized incorporated territories of the United States) היא שלב בהתפתחות ארצות הברית. זהו שטח מיושב שהוגדר על ידי החלטה של הקונגרס של ארצות הברית כ:
חלק בלתי-נפרד מהישויות המאוגדות בארצות הברית של אמריקה
בעל ממשל מאורגן עם הפרדת רשויות לפי פקודת ארגון (Organic act) של הקונגרס.
היה זה שלב בהפיכת שטח מיושב למדינה של ארצות הברית. בניגוד למדינה, טריטוריה מאורגנת מאוגדת נחשבת כנמצאת מחוץ לגבולה של ארצות הברית.
כמעט כל המדינות, פרט לשלוש עשרה המושבות, היו במעמד של טריטוריה מאורגנת מאוגדת או חלק מטריטוריה כזו, לפני שהוכרזו כמדינה. שטחים שהו במעמד זה לאורך פרקי זמן שונים. טריטוריית אלבמה שהתה במעמד זה שנתיים בלבד (1817–1819), בעוד טריטוריית הוואי שהתה במעמד זה במשך 59 שנים (1900–1959) ואילו טריטוריית ניו מקסיקו שהתה במעמד זה במשך 62 שנים (1850–1912).
המצב הנוכחי

מאז 1959 ונכון ל-2022 אין טריטוריות מאורגנות מאוגדות כלל. קיימות טריטוריות של ארצות הברית מחוץ לגבולותיה, אך הן אינן במעמד מאורגן מאוגד. הטריטוריות במעמד מאוגד הן איי הבתולה של ארצות הברית, איי מריאנה הצפוניים, גואם, סמואה האמריקנית ופוארטו ריקו.[דרושה הבהרה] הן כפופות לממשל הפדרלי ולאף אחת מהן אין פקודת ארגון של הקונגרס ולפיכך אינן מאורגנות.
מחוז קולומביה, בו נמצאת הבירה וושינגטון די. סי., מתפקד למעשה כטריטוריה מאורגנת מאוגדת, אך איננו במעמד זה.
ראו גם

הקמת מדינות דרום-מערב ארצות הברית
הערות שוליים

↑  שש המדינות הנוספות שלא היו במעמד של טריטוריה מאורגנת מאוגדת לפני שהפכו למדינה הן: ורמונט, קנטקי, מיין, טקסס, קליפורניה ווירג'יניה המערבית
תודה שאת

תודה שאת הוא שיר שהוקלט על ידי הזמר-יוצר הישראלי חנן בן ארי. השיר נכתב על ידי חנן בן ארי והמשורר רועי חסן, הולחן על ידי בן ארי והופק בידי המוזיקאי אייל מזיג. הוא יצא לאור כסינגל ב-6 בפברואר 2017 וב-29 באפריל 2018 נכלל באלבום האולפן השני של בן ארי, "לא לבד".
רקע ויציאה לאור

השיר נכתב על ידי חנן בן ארי והמשורר רועי חסן, הולחן על ידי בן ארי, והופק ועובד בידי המוזיקאי אייל מזיג. בן ארי הקדיש את השיר לאשתו הדסה וכתב:
הדסי שלי,
מה כבר ידענו אז, בני 20 וקצת?
מחופשים לחתן-כלה, מאושרים כאילו אין מחר.
בלי להכיר יותר מידי (חצי שנה), בלי לגור ביחד, בלי לגעת. התאהבנו וזה הספיק.
8 שנים, 5 דירות, 4 ילדים, את הורדת 20 קילו ואני 15, אלף סוגי כיפות וזוגות משקפיים, התחתנת עם מחנך והפכת לאשתו של תותים...
ולמרות הכל אנחנו יחד, לא מפחדים לצעוד במסלולים נפרדים כדי לחזור להיות אחד. לומדים בסבלנות אחד את השנייה, עובדים בלאהוב. כל יום מחדש. את מקבלת אותי עם כל השגעונות ופיזור הנפש, מלמדת אותי להיות חבר, אבא, בן אדם.
תודה שאת אוהבת אותי, זה כל כך לא מובן מאליו.
חנן.
השיר יצא לאור כסינגל ב-6 בפברואר 2017 וב-29 באפריל 2018 נכלל באלבום האולפן השני של בן ארי, "לא לבד".
וידאו קליפ

הוידאו-קליפ של השיר בוים ונערך בידי המוזיקאי והבמאי יעקב אסרף, וצולם בידי יוסף שלסט. בקליפ משתתפים חנן בן ארי, אשתו הדסה ובתם המשותפת.
ביצועים

ב-17 באוגוסט 2020 פורסם קאבר לשיר שבוצע בידי השחקן אוראל צברי.
מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |   ‏‏‏  מצעדים שבועיים (2017)>  |
| --- | --- | --- | --- |
|  ישראל | מדיה פורסט ישראל | 2 |  |
הערות שוליים

1 2 3   חנן בן ארי - תודה שאת (קליפ רשמי) Hanan Ben Ari, סרטון בערוץ "Hanan Ben Ari Official חנן בן ארי הערוץ הרשמי", באתר יוטיוב (אורך: 03:13)
1 2  'תודה שאת אוהבת אותי': חנן בן ארי בסינגל חדש לאשתו, באתר "סרוגים", 6 בפברואר 2017
↑  דודו כהן, הולך על בטוח - ביקורת דיסק, באתר ערוץ 7, 24 במאי 2018
↑  חנן בן ארי, לא לבד, באתר ספוטיפיי
↑   תודה שאת אוהבת אותי - קאבר, סרטון בערוץ "Orel Tsabari", באתר יוטיוב (אורך: 03:12)
↑  18-2-2017, מדיה פורסט
| חנן בן ארי |
| --- | --- | --- |
| דיסקוגרפיה • שירים | דיסקוגרפיה • שירים |  |
| אלבומי אולפן | איזון • לא לבד • יש כאן יותר מזה |  |
| אלבומי הופעה | Live 2022 • מופע הינדיקים |  |
| סינגלים | "ממך עד אליי" • "איזון" • "אמא אם הייתי" • "אדון הסליחות" • "החיים שלנו תותים" • "למה לנו לרדוף" • "לא לבד" • "תודה שאת" • "על משכבי" • "ויקיפדיה" • "מה אתה רוצה ממני" • "בשורות טובות" • "אלוף העולם" • "דור" • "שמש" • "אם תרצי" • "געגועים לבני אדם" • "שבורי לב" • "אמן על הילדים" • "חולם כמו יוסף" • "מקום" • "בסוף זה הלחן" • "חנניה" • "אלא בי" • "עטלף עיוור" • "מולדת" |  |
| שירים נוספים | "לילה טוב שון" • "חוץ מכדורגל" |  |
| ערכים קשורים | הרצל בן ארי • NMC • יוניסל |  |
| --- | --- |
בקרת זהויות :  MusicBrainz release group: 610c5427-d8f7-4ecb-8aa1-f0cdf8d8fae9  MusicBrainz work: 18f80430-d33a-4207-b906-d4f52104fc00
המפלגה הליברלית-דמוקרטית (יפן)

| --- | --- |

 מדינה:  יפן 
 מנהיגים:  יושיהידה סוגה 
 תקופת הפעילות:  15 בנובמבר 1955 – הווה (69 שנים)
 אידאולוגיות:  לאומיות יפנית שמרנות
 מטה:  צ'יודה, טוקיו
 מיקום במפה הפוליטית:  ימין
 צבעים רשמיים:  ירוק וכחול
 
 אתר המפלגה
 
מטה המפלגה
המפלגה הליברלית-דמוקרטית (ביפנית: 自由民主党), או בשמה המקוצר, LDP היא מפלגת ימין לאומית יפנית. זוהי המפלגה הגדולה ביותר ביפן. על אף שמה, המפלגה נחשבת לשמרנית הרבה יותר מאשר ליברלית.
היסטוריה

המפלגה, שהוקמה בשנת 1955, הייתה מפלגת השלטון והמפלגה הגדולה ביותר לאורך רוב המחצית השנייה של המאה ה-20 ובראשית המאה ה-21. בבחירות הכלליות בשנת 2009 הפסידה המפלגה את השלטון למפלגה הדמוקרטית וישבה באופוזיציה, אולם לאחר שבבחירות הכלליות לבית הנבחרים בשנת 2012 זכתה בשני שלישים מן המושבים, שבה המפלגה להיות המפלגה הגדולה.
LDP קמה בשנת 1955 כאשר המפלגה הליברלית והמפלגה הדמוקרטית, שתי מפלגות יפניות שמרניות, התאחדו כנגד המפלגה הסוציאליסטית היפנית. באותה שנה ניצחה המפלגה בבחירות, והחזיקה ברוב המושבים בדיאט היפני עד לשנת 1993. כפי שהתגלה מאוחר יותר, ארגון ה-CIA האמריקאי השקיע מיליוני דולרים משנות ה-50 עד שנות ה-70 על מנת לתמוך במפלגה ולחזקה על חשבון מפלגות השמאל. אחד מתחומי פעילותה הראשונים הייתה מדיניות החוץ היפנית - בהשפעת LDP הפכה יפן לחברה באו"ם והתחילה בקשרים דיפלומטיים עם ברית המועצות. בשנות ה-70 החלה הידרדרות המפלגה, והיא הייתה מעורבת בפרשות רבות, כגון פרשת לוקהיד. למרות זאת, המפלגה המשיכה לשלוט עד שנת 1993, כאשר עם צניחת מדדי המניות וסוף עידן כלכלת הפלא היפנית נחלה המפלגה לראשונה תבוסה בבחירות. אך הממשלה החדשה בראשות "מפלגת חידוש יפן" החזיקה מעמד שנה בלבד, ובשנת 1994 המפלגה הסוציאליסטית יצאה מהממשלה והקימה קואליציה חדשה ביחד עם ה-LDP. בשנת 1996 המפלגה שוב קיבלה רוב בדיאט, אם כי לא משמעותי מספיק. במשך שנתיים המפלגה שלטה ללא אופוזיציה משמעותית, עד שבשנת 1998 הוקמה המפלגה הדמוקרטית של יפן, אשר צברה תמיכה במהירות.
הקווים המנחים של מדיניות המפלגה בתחום הכלכלי-חברתי הם צמיחה של כלכלת יפן המבוססת על ייצוא, שיתוף פעולה מדיני וביטחוני עם ארצות הברית, רפורמות מנהליות, הכוללות הפרטת חברות בבעלות המדינה ורפורמות הקשורות להזדקנות האוכלוסייה.
בבחירות שהתקיימו ביפן ב-30 באוגוסט 2009 נחלה מפלגת השלטון, המפלגה הליברלית דמוקרטית, מפלה, ולראשונה מזה חמישים שנה זכתה מפלגת האופוזיציה, המפלגה הדמוקרטית (DPJ), ברוב. בעקבות המהפך הודיע ראש הממשלה טארו אסו שבכוונתו לשאת באחריות ולהתפטר מתפקידו.
ב-16 בנובמבר 2012 הכריז ראש ממשלת יפן, יושיהיקו נודה, על פיזור הפרלמנט, ובבחירות שנערכו חודש לאחר מכן, זכתה המפלגה ב-320 מתוך 480 מושבי בית הנבחרים.
שינזו אבה כיהן כראש ממשלת יפן ונשיא המפלגה הליברלית-דמוקרטית מ-2012 ועד 2020, עת פרש עקב מצב בריאותי. מחליפו בכהונת ראש הממשלה, יושיהידה סוגה, גם הוא מהמפלגה הליברלית-דמוקרטית.
בפברואר 2021 עלה שמה של המפלגה בתקשורת העולמית לאחר שפורסם כי נשים הורשו לשבת בפגישות המפלגה אך במקביל נאסר עליהן לדבר בפגישות, החלטה זו ספגה ביקורת רבה מצד האופוזיציה במדינה.
פרשת "קרנות הצללים"

באוקטובר 2024, המפלגה התמודדה עם שערוריית שחיתות משמעותית, שנועדה כפרשת "קרנות הצללים". במסגרת הפרשה, נחשף כי חברי מפלגה הסתירו הכנסות מאירועי גיוס כספים, בסכום כולל של כ-970 מיליון ין (כ-6.5 מיליון דולר), מבלי לדווח עליהן כנדרש. הפרשה עוררה זעם ציבורי נרחב והובילה לירידה חדה באמון הממשלה.
בתגובה, ראש הממשלה שיגרו אישיבה הכריז על בחירות בזק שנערכו ב-27 באוקטובר 2024. במהלך הבחירות, המפלגה איבדה את הרוב בפרלמנט לראשונה מאז 2009, כאשר מספר חברי פרלמנט שהיו מעורבים בפרשה לא נבחרו מחדש. אישיבה נותר בתפקידו. לאחר סבב הצבעה נוסף בפרלמנט, אך ממשלתו הפכה לממשלת מיעוט, מה שהגביר את הלחץ הפוליטי והצורך בשיתוף פעולה עם מפלגות האופוזיציה.
הערות שוליים

↑  S. Carpenter, Why Japan Can't Reform: Inside the System, Springer, 2008-10-09, ISBN 978-0-230-59506-4. (באנגלית)
↑  Bryan Mark Rigg, Flamethrower: Iwo Jima Medal of Honor Recipient and U.S. Marine Woody Williams and His Controversial Award, Japan's Holocaust and the Pacific War, Fidelis Historia, 2020-03-20, ISBN 978-1-7345341-1-5. (בערבית)
↑  C.I.A. Spent Millions to Support Japanese Right in 50's and 60's / טים ויינר באתר New York Times, 9.10.1994
↑  ר"מ יפן הכיר בהפסד ההיסטורי: אשא באחריות, באתר ynet, 30 באוגוסט 2009
↑  מנהיגים ביפן מסרבים להזמין נשים לפגישות: "מדברות יותר מידי", באתר בחדרי חרדים, 18 בפברואר 2021
↑  Japan's leader grilled in parliament over widening fundraising scandal, link to Unification Church, AP News, ‏2023-12-08 (באנגלית)
↑  Japanese prosecutors make their first arrest in the fundraising scandal sweeping the ruling party, AP News, ‏2024-01-07 (באנגלית)
↑  Jonathan Cole, Japan’s LDP Takes Electoral Blow after Corruption Scandals, OCCRP, ‏October 28, 2024
↑  A disenchanted Japan punishes the LDP | East Asia Forum, ‏2024-11-06 (ב־Australian English)
| --- | --- |
בקרת זהויות :  NLI: 987007263580005171  PLWABN: 9810618509605606  BIBSYS: 90642127  BnF: cb14491186b (data)  CiNii: DA00872697  GND: 217289-6  ISNI: 0000 0001 2170 9316  LCCN: n81126874  NDL: 00263675  NKC: kn20110722007  NLA: 36353509  NLG: 93636  SUDOC: 034968431  VIAF: 141332092   WorldCat (עם VIAF): 141332092
שיר ללא שם

| --- | --- |
 סינגל בביצוע יהודית רביץ
 מתוך האלבום גלוי ונעלם
 יצא לאור:  1980 
 סוגה:  זמר עברי 
 שפה:  עברית 
 אורך:  5.35 דק' 
 חברת תקליטים:  CBS ישראל
 כתיבה:  שלום חנוך 
 לחן:  שלום חנוך 
 
"שיר ללא שֵם" (במילותיו הראשונות: "כי שירי הוא בת קול ברוח") הוא שיר עברי מאת שלום חנוך (מילים ולחן) שלחנו חובר בסוף שנות השבעים, ומילותיו נכתבו בסתיו 1980. השיר בוצע לראשונה ב-1980 על ידי יהודית רביץ באלבומה "גלוי ונעלם", וב-1983 הוקלט על ידי חנוך ונכלל באלבומו "על פני האדמה".
חיבור השיר

המנגינה לשיר נכתבה בתקופה שבה עבד חנוך על אלבום הביכורים של מאיר אריאל "שירי חג ומועד ונופל" (1977-78). חנוך ביקש מיהודית רביץ להשתתף בהקלטת השיר "ארול", ולאחר ההקלטה ניגן לה את השיר, שאז עוד היה נטול מילים. רביץ ביקשה ממנו את השיר והוא הסכים. לאחר זמן מה ביקש חנוך מאריאל שיחבר עבורו מילים, אך הוא לא היה מרוצה מהן ולכן כתב מילים אחרות בעצמו. מילות השיר נכתבו ב-22 בספטמבר 1980.
ביצועים

השיר, בעיבודם של אילן מוכיח, דוד קריבושי, טומי פרידמן ויהודית רביץ, התפרסם באלבומה של רביץ "גלוי ונעלם" (CBS,‏ 1980). בהמשך נכלל השיר באלבום הסולו של חנוך "על פני האדמה" (CBS,‏ 1983), אשר כלל בעיקר ביצועים שלו לשירים שכתב לאמנים אחרים.
ביצועים > גרסאות כיסוי נוספות

בשנת 2004 חודש השיר על ידי גלעד שגב.
בשנת 2006 הופיע השיר בסרט "מישהו לרוץ איתו" בביצועה של השחקנית הראשית בר בלפר.
בשנת 2009 הוציא הזמרת רוני דלומי גרסת כיסוי של השיר במסגרת פרק האודישנים של התכנית כוכב נולד.
בשנת 2019 הקליט המוזיקאי אסף אמדורסקי את השיר בשתי גרסאות שונות (גרסת יום וגרסת לילה).
השיר חודש גם על ידי אביתר בנאי באלבומו עוגן במים שיצא בדצמבר 2023 וכלל גרסאות כיסוי לשירים בשילוב קטעי מעבר.
התקבלות השיר ומעמדו

חוקר השירה והמוזיקה הישראלית נסים קלדרון מכליל את השיר בין אלה שחילץ חנוך מן הספרותיות של "שירי ארץ ישראל"; "מן הטון הקולקטיבי, ומן המחויבות האידאולוגית שליוו את העבריות של השיר, גם כאשר תוכן המלים לא היה פטריוטי. "מאיה", "לילה", "שיר ללא שם" – כולם דומים לשירי ארץ ישראל בשקט שלהם, בכך שהם שרים רק את מה שעצוב ויפה, אבל הם לא מדברים בלשון "אנחנו". אלו שירים אישיים מאוד של זמר-כותב ששר על עצמו".
הדס ועופר רגב: "השיר הפך לסוג של 'תפילת הדרך', המבקשת עבור המהלך בה שמחה, שלום והצלה מכף פורענות".
בסיכום שנת תשמ"א קבע מבקר המוזיקה יואב קוטנר כי זהו "השיר היפה ביותר השנה". כעבור ארבעה עשורים חזר והגדירו כאחד השירים המיוחדים.
לדברי מבקר המוזיקה יוסי חרסונסקי: "במדור הלירי-רומנטי של שלום חנוך נמצא אחדים מהשירים היפים במוזיקה הישראלית. זה השיר הזה. בא והולך, וכשהוא מגיע, אתה מתחבר אליו כאל מקור חיים שמכיל את הנופים, הניגונים שלך מרבות הימים, למעשה חלק מקיומך במקום נזה. שיר ללא שם נולד נוגה, טון של געגועים, אווירה שמימית. על מעט שירים אפשר להגיד – אולטימטיביים. "שיר ללא שם" הוא אחד מהם. רגע בלעדי של חסד. שלום מדגיש דווקא את הפן העצוב שביצירה, את הרגע שההשראה נוטשת, שהשיר מתרחק. השיר הופך לישות בפני עצמה כשהדובר מאניש אותן – "אתה בא והולך", וכשהוא בא, נולד שיר כמו השיר המיוחד שנולד כאן".
המנצח והמלחין הישראלי אורי לשמן: "אחד השירים הכי יפים במוזיקה הישראלית. אבל מה הופך אותו לכזה: המילים, הלחן, העיבוד, השירה, החיבור בין כל המרכיבים? אני מוכרח לומר שאין לי תשובה... אין שם, אין מילה, למה שהופך את השיר הזה לכל כך גדול".
מבקר המוזיקה בן שלו כתב על אלבומה של רביץ "גלוי ונעלם" כי הוא
מיקומי שיא > הגרסה של אביתר בנאי

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 46  |  |
הערות שוליים

↑  שלום חנוך, בלעדי: החדש של שלום חנוך להאזנה מלאה, באתר ynet, 16 במרץ 2012.
1 2   שלום חנוך - שיר ללא שם, סיפורים במונו: פגישות עם מיטב אמני ישראל בהנחיית יואב קוטנר, בית אבי חי, דצמבר 2018, סרטון  באתר יוטיוב}.
↑  השיר בכתב ידו של שלום חנוך, בעמוד הפייסבוק של שלום חנוך, 22 בספטמבר 2020
↑  יהודית רביץ, גלוי ונעלם, באתר Mooma.
↑  לדברי המבקר יוסי חרסונסקי, בלפר "מעניקה אינטרפרטציה מהורהרת יפה. הפקה טריפ הופית משיבה רוח חמה וחדשה בשיר הזה" (שירים מתוך "מישהו לרוץ איתו", בר בלפר, באתר "חרסונסקי מיוסיק", 26 באפריל 2009).
↑  וואלה! תרבות‏, 40 שנה אחרי: הגרסה המיוחדת של אסף אמדורסקי לקלאסיקה של שלום חנוך, באתר וואלה, 19 בנובמבר 2019.
↑  נסים קלדרון, יום שני: על שירה ורוק בישראל אחרי יונה וולך; עורכת: טלי לטוביצקי, אור יהודה: דביר ('מסה קריטית – סדרת ספרי מחקר בספרות עברית'); הקשרים – המכון לחקר הספרות והתרבות היהודית והישראלית, אוניברסיטת בן-גוריון בנגב, 2009, עמ' 354.
↑  הדס ועופר רגב, ציוניוני הדרך ובת קול ברוח, פנים: תרבות חברה וחינוך, 51 (2010), באתר הסתדרות המורים.
↑  יואב קוטנר, תקליט תשמ"א: מארגוב עד ארגוב, מעריב, 1 באוקטובר 1981.
↑  יוסי חרסונסקי, שלום חנוך, שיר ללא שם, באתר "חרסונסקי מיוסיק", 16 ביוני 2015.
↑  שיר ללא שם, באתר Pick A Music.
↑  בן שלו, כי שירי הוא בת קול ברוח: על האלבום "גלוי ונעלם" של יהודית רביץ, באתר הארץ, 1 בדצמבר 2010.
↑  היטליסט – מצעד המוזיקה הרשמי של ישראל, באתר מאקו, ‏2 בינואר 2024
| --- | --- |
בקרת זהויות :  MusicBrainz work: e82142e9-0db5-4f12-9209-8391e54b22b6
גורילה

ערך זה עוסק בסוג של קוף אדם. אם התכוונתם לסוג של זכוכית מחוזקת, ראו .
.
| גורילה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: הומינידיים
שבט:: גורילניים
סוג:: גורילה
מינים
 גורילה מערבית גורילה מזרחית
שם מדעי
 Gorilla ‏סנט-אילר, 1852
תחום תפוצה
  תפוצת הגורילה, בכתום גורילה מערבית, בצהוב גורילה מזרחית.

גורילת שפלה מערבית
זכר גורילה כסוף-גב בגן חיות בהולנד.
גורילה (שם מדעי: Gorilla) הוא סוג של קופי אדם הכולל את הגדולים בכל מיני הפרימטים כיום. הגורילות הם הרביבורים, וסביבת מגוריהם הטבעית היא יערות הגשם של אפריקה הטרופית. הגורילות נמצאות בסכנת הכחדה.
מינים

בסוג שני מינים, ובכל מין שני תת-מינים:
גורילה מערבית (שם מדעי: Gorilla gorilla )
גורילת השפלה המערבית (שם מדעי: Gorilla gorilla gorilla)
גורילת גדת הנהר (שם מדעי: Gorilla gorilla diehli)
גורילה מזרחית (שם מדעי: Gorilla beringei )
גורילת הרים (שם מדעי: Gorilla beringei beringei)
גורילת השפלה המזרחית (שם מדעי: Gorilla beringei graueri)